मख'जाथावदि हादोरखौ गोख्रोंङै दाफुंनो थाखाय बिथां गेदेमानि आजावनाय सानथौ , सानस्रि बोजबना लानांगौ आरो हादोरखौ सिगां फार्से दावखोलांनायाव साफ्रोमबो नोगोरारिया आगान सुरनांगौ। बिथां गेदेमा भारत हादोरनि दैदेनगिरि , थार लामा दिन्थिगिरि सोरबां सुबुं सर्दार बल्लभ भाइ पेटेलनि माव दिन्थिखौ बोजबनानै हादोरनि गोख्रों दैदेननायनि थाखाय मुलुगनांङारि थाखोआव भारत हादोरखौ सिनायनो हाबाय। सर्दार बल्लभ भाइ पेटेलानो गंसे गोख्रों गोदान भारत हादोर दानायनि बिथा गायसनलांदोंमोन।